
ПРИЛОЖЕНИЕ 3
ИНФОРМАЦИЯ В ПОМОЩ НА БЕЗРАБОТНИТЕ ЛИЦА,
 желаещи да участват в Проект „Нова възможност за младежка заетост”
Процедура за директно предоставяне на безвъзмездна финансова помощ:
„МЛАДЕЖКА ЗАЕТОСТ”
I. Изисквания към безработните за включване в схема „Младежка заетост”:

1.  Регистрирани в дирекции „Бюро по труда” (ДБТ);
2.  На възраст до 29 г. включително;

3. За финансиране по линия на Инициатива за младежка заетост (ИМЗ), да са с постоянен или настоящ адрес в населено място извън територията на област София-град;

4. За финансиране по линия на ЕСФ, да са с постоянен или настоящ адрес на територията на област София-град.

5.  Да не участват в никаква форма на заетост, като например:

- да не работят по трудово/служебно правоотношение, независимо от вида му,

- да не осъществяват стопанска дейност като търговци по смисъла на Търговския закон, включително еднолични търговци,

- да не са тютюнопроизводители/земеделски производители,

- да нямат договори за управление и контрол на търговски дружества,

- да нямат доходи от упражняване на занаят или свободна професия,

- да нямат доходи от извънтрудови правоотношения,

- да не са изпълнители по договори за изработка/услуга и др., сключени по реда на ЗЗД;


6. Да не участват в никакви форми на образование или обучение, вкл. редовни, вечерни, задочни и дистанционни форми на образование, както и всякакви видове професионални обучения и ключови компетентности.

За да се гарантира спазването на изискванията за принадлежност на лицата към целевата група, участниците следва да отговарят на критериите за допустимост към момента, в който се включват в стажуване или обучение по време на работа при работодателя.

II. Възможности, които Проектът предоставя на безработните младежи: 

· Осигуряване на заетост на разкрити от работодателите работни места по Проекта в реалния сектор, които заявяват работни места в сферата на осъществявани от тях дейности.

· Придобиване на професионален опит и практически умения, чрез стажуване/обучение по специалността/професията, за период от 6 месеца, с определен от работодателя наставник;
· Усвояване на знания, умения, трудови навици и опит по придобитата специалност/професия в средното/висшето училище, съответстващи на изискванията на пазара на труда;

· Осигуряване на възможност за работа в Република България;

· Придобиване на стаж по специалността, като предпоставка за последваща заетост при същия работодател или за кандидатстване за работа при друг работодател;

· Повишаване възможността на младежите за кандидатстване за работа.   

III. Документи за кандидатстване по Проекта:

· Заявление за участие в Проекта (по образец)
IV. Ред за включване в Проекта:

· ДБТ информира и консултира безработните за възможностите на Проекта;

· ДБТ запознава младежите с възможността за самоинформиране за обявените работни места, включени в Регистъра на одобрените заявки на работодатели по Проекта; 
· При наличие на одобрена заявка, ДБТ изготвя списъци на подходящите младежи, осъществява контакти и разговори с тях и ги информира за възможността да кандидатстват за заемане на работното място;
· Младежите потвърждават своето желание чрез подаване на Заявление за участие в Проекта (по образец), с условие за обучение по време на работа или с условие за стажуване, обявено/и от един работодател.
· Когато безработният желае да кандидатства за работни места, обявени от различни работодатели, подава едно заявление за всички от избраните работни места.

· Извършва се проверка за допустимост на кандидатите и за участието им в други проекти, програми или каквито и да е други финансови схеми, произлизащи от националния бюджет, бюджета на Общността или друга донорска програма, идентични със стажуване при работодател по специалността, с която кандидатства, или обучение по Проекта.
· ДБТ извършва подбор на безработните за насочване, съобразно изискванията на работодателя, посочени в Заявката.
· ДБТ изготвя на безработния насочващо писмо до работодателя, което да послужи за извършване на окончателен избор. 
· Безработният се явява с насочващото писмо при работодателя за извършване на окончателен избор. 
· Работодателят извършва окончателен подбор измежду насочените от ДБТ безработни младежи за стажуване/обучение.

· Всеки одобрен безработен се назначава от работодателя по трудов договор по чл. 230 или чл. 233б от Кодекса на труда, за срок от 6 месеца за стажуване и до 6 месеца за обучение, с месечно трудово възнаграждение в следните размери:

- При трудов договор с условие за обучение по време на работа през времето на обучението обучаемият получава трудово възнаграждение според извършената работа, но не по-малко от 90 на сто от минималната работна заплата, установена за страната (чл. 230, ал. 4 от КТ).

- При трудов договор с условие за стажуване възнаграждението е в размер на минималния осигурителен доход за съответната основна икономическа дейност и квалификационна група професии за съответната година, към които се отнася разкритото стажантско място. 

· Одобреното безработно лице препотвърждава декларираните в Заявлението обстоятелства чрез Декларация за принадлежност към целевата група (към момента на сключване на трудовия договора);

· Стажуването/обучението се осъществява с определен от работодателя наставник.
· Лицето има право да ползва средства за разходи в реален размер за транспорт до и от работното място за първия месец от стажа/обучението по време на работа.
· Възстановяват се разходи за обществен превоз на пътници с автобуси по утвърдените републиканска, областни или общински транспортни схеми или за железопътни превози на пътници в случаите, когато безработното лице е приело предложената от Агенция по заетостта „подходяща работа“ по смисъла на Закона за насърчаване на заетостта. Разходите за транспорт покриват стойността на разходооправдателните документи (билети - до 2 транспортни средства на ден в една посока; дневни карти), съответстващи на отработените дни за първия месец от стажа/обучението по време на работа.
· Съгласно Инициативата за младежка заетост приоритетно по схемата ще бъдат насочвани безработни лица, които са с регистрация в ДБТ минимум 3 месеца, без прекъсване, преди подаване на Заявлението за участие. 

	Важно: При отказ на безработно лице за включване в заетост, регистрацията му в ДБТ се прекратява на основание чл. 20, ал. 4, т. 4 от Закона за насърчаване на заетостта.

